CELEX: 62020CA0221
Language: bg
Date: 2021-10-28 00:00:00
Title: Съединени дела C-221/20 и С-223/20: Решение на Съда (седми състав) от 28 октомври 2021 г. (преюдициално запитване от Korkein hallinto-oikeus — Финландия) — Производства, образувани по жалби на A Oy (C-221/20), B Oy (C-223/20) (Преюдициално запитване — Данъчни въпроси — Директива 92/83/ЕИО — Акцизи — Бира — Член 4, параграф 2 — Възможност за прилагане на намалени акцизни ставки за бира, произведена в независими малки пивоварни — Третиране като една независима малка пивоварна на две или повече малки пивоварни — Задължение за транспониране)

3.1.2022   
            
            
               BG
            
            
               Официален вестник на Европейския съюз
            
            
               C 2/8
            
         
      Решение на Съда (седми състав) от 28 октомври 2021 г. (преюдициално запитване от Korkein hallinto-oikeus — Финландия) — Производства, образувани по жалби на A Oy (C-221/20), B Oy (C-223/20)
      (Съединени дела C-221/20 и С-223/20) (1)
      
      (Преюдициално запитване - Данъчни въпроси - Директива 92/83/ЕИО - Акцизи - Бира - Член 4, параграф 2 - Възможност за прилагане на намалени акцизни ставки за бира, произведена в независими малки пивоварни - Третиране като една независима малка пивоварна на две или повече малки пивоварни - Задължение за транспониране)
      (2022/C 2/11)
      Език на производството: фински
      
         Запитваща юрисдикция
      
      Korkein hallinto-oikeus
      
         Страни в главното производство
      
      
         Жалбоподатели: A Oy (C-221/20), B Oy (C-223/20)
      
         при участието на: Veronsaajien oikeudenvalvontayksikkö
      
         Диспозитив
      
      Член 4, параграф 2, второ изречение от Директива 92/83/ЕИО на Съвета от 19 октомври 1992 година за хармонизиране на структурата на акцизите върху алкохола и алкохолните напитки трябва да се тълкува в смисъл, че държава членка, която се ползва от възможността, предвидена в член 4, параграф 1 от тази директива, за прилагане на намалени акцизни ставки за бирата, произведена от независими малки пивоварни, все пак не е длъжна да третира като една независима пивоварна две или повече малки пивоварни, които осъществяват съвместна дейност и чието общо годишно производство не надхвърля 200 000 хектолитра.
      
         (1)  ОВ C 262, 10.8.2020 г.